中文一分鐘

《中文一分鐘》係由香港電台電視部製作嘅電視教育資訊節目，由香港浸會大學中文系前系主任、現任榮譽教授陳永明主持，以每日一分鐘形式，以唔同主題介紹中國語文嘅文字、文學、同文化，幫助觀眾對中國語文有更深入同多角度嘅認識，亦會討論中港語言同文化差異，以及有關粵語正音 、錯別字等嘅常見中國語文問題。呢個節目由語文教育及研究常務委員會轄下嘅語文基金贊助。

節目禮拜一至禮拜五喺無綫電視翡翠台同亞洲電視本港台播出，並喺香港電台第一台、香港電台第二台、香港電台第五台播出聲音版本。逢禮拜六會有「週末重溫」，畀觀眾重溫嗰個禮拜五日播出嘅內容。

英語一分鐘

香港電台中文一分鐘

香港電台電視節目